 **О Б Щ И Н С К И С Ъ В Е Т Б О Р О В А Н**

3240 Борован, ул. „Освобождение" №1, тел.: (09147) 9404, www. borovan.bg

obs-borovan@abv.bg



**Постоянна комисия по**

**„Регионално развитие, общинска собственост, устройство на територията, околна среда, пътна и селищна мрежа, инфраструктура и безопасност на движението“**

**П Р О Т О К О Л**

**№ 6**

**от 29. 04. 2024 г.**

Днес, **29. 04. 2024 г. /**понеделник/, от 11:00 ч. в Заседателната зала на Общински съвет – Борован, ул.“ Освобождение“ №1 се проведе първото заседание на комисията.

Присъстват – 4 /четири/ броя членове.

Има кворум за провеждане на заседанието.

Съставът на Комисията търпи две промени, относно броя на членовете и поименния си състав, съответно с Решение № 50 от 23.02.2024 г. на ОбС – Борован: от 5/пет/ на 4/четири/ броя членове, както и промяна в поименния състав, и с Решение № 72 от 29.03.2024 г. на ОбС – Борован: смяна на трима от членовете на комисията.

Поименният състав на комисията към 29.04.2024 г. е както следва:

1. Иглика Сълковска – Председател;
2. Георги Гетовски – Член;
3. Павлин Бецински – Член;
4. Красяна Левашка – Член.

**На заседанието присъстваха още:**

Г-н Иван Костовски – Кмет на Община Борован;

Г-н Петър Петров – Председател на ОбС – Борован.

Заседанието се откри и се ръководи от председателя на комисията – г- жа Иглика Сълковска. Тя запозна членовете на комисията с дневния ред на предстоящото заседание.

Г-жа Иглика Сълковска даде думата за мнения и становища, но такива не постъпиха **по т. 1, т. 2, т. 3, т. 4, т. 5 и т. 6** от дневен ред на предстоящо заседание на ОбС – Борован, което ще се проведе днес, от 14:00 ч.

**По т. 7 - Докладна записка** относно „Бракуване на движими вещи – общинска собственост“, г-жа Сълковска отправи запитване дали се отнася за вещи, ползвани от ДСП.

Г-н И. Костовски в отговор поясни, че не са бракувани навреме.

**По докладна записка** относно „Отчисления по чл. 64 от ЗУО за осигуряване на собствено участие при закупуване на допълнителна техника, необходима за стартиране на експлоатация на обект:“Изграждане на инсталация за предварително третиране и инсталации за компостиране, в рамките на РСУО – регион Оряхово“ – г-н Костовски поясни, че г-жа В. Вълкова – Заместник- кмет на Община Борован – ще разясни на заседанието всички подробности, като сподели, че не му харесва тази ситуация: дружеството още не е започнало да работи, а ние трябва да внесем таксите за три месеца напред, което е на стойност около 22 000 лв.

Г-жа И. Сълковска отправи запитване за писмото от НСОРБ, относно национален конкурс „SOS Залесяване“ 2024 г.

Г-н И. Костовски в отговор поясни, че Община Враца са засадили 1500 дръвчета, но в Борован няма къде да ги засадим, а трябва и да се поливат; той сподели своята идея за засаждането им между къщите, или да се дадат фиданки на хората.

Г-н П. Петров поясни, че трябва да се реши къде, в зависимост от местоположението на електрическите кабели и местата пред къщите.

Г-н П. Петров добави, че има нови материали:

* Писмо от КПК – напомняне за декларациите по ЗПК
* Писмо от Еволинк, относно видеозаписи на заседанията в реално време
* Покани за семинари и обучения в КК „Златни пясъци“.

Г-н Костовски заяви, че офертата на Еволинк не е финансово изгодна за Община Борован.

Г-жа Иглика Сълковска обяви заседанието за закрито в 11: 17 ч.

Председател: ……………………..……... (……………………..…………………………….….)

*(подпис) (име, фамилия)*

Зам. – председател: ……………………... (…………………………………...………………….)

*(подпис) (име, фамилия)*

Членове: 1. …………………………….… (…………………………………...………………….)

*(подпис) (име, фамилия)*

2. ………………………………. (…………………………………...………………….)

*(подпис) (име, фамилия)*

3. ……………………………… (…………………………………...………………….)

*(подпис) (име, фамилия)*